একটি পূর্ণ কার্যকর পারমাণবিক বোমা তৈরির জন্যে অনেকগুলো জটিল এবং সূক্ষ্ম প্রক্রিয়ার মধ্যে দিয়ে যেতে হয়। যুক্তরাষ্ট্রের মতো সুদূর ভূখণ্ডে পারমাণবিক ক্ষেপণাস্ত্র হামলার জন্যে উত্তর কোরিয়াকে আণবিক ক্ষেপণাস্ত্রের উন্নয়নে অভুতপূর্ব সাফল্য অর্জন করা লাগতো। তবে সাম্প্রতিককালের নানা সফল পারমাণবিক পরীক্ষা নিরীক্ষা চালিয়ে উত্তর কোরিয়া বুঝিয়ে দিয়েছে যে তারা পারমাণবিক গবেষণা এবং উন্নয়নে কারো থেকে পিছিয়ে নেই। পারমাণবিক অস্ত্র তৈরির মূল দুটি উপাদান হলো প্লুটোনিয়াম এবং ইউরেনিয়াম। জানা গেছে, এ মুহূর্তে উত্তর কোরিয়ার মজুদে রয়েছে ২০ থেকে ৪০ কেজির মতো প্লুটোনিয়াম, যা দিয়ে ৪ থেকে ৮ টি পারমাণবিক বোমা বানানো সম্ভব। অন্যদিকে ইউরেনিয়ামের মজুদ রয়েছে ২৫০ থেকে ৫০০ কেজির মতো, যা থেকে ১২-১৪ টি পারমাণবিক বোমা তৈরি করা সম্ভব। এছাড়াও ধারণা করা হয়, উত্তর কোরিয়ার রয়েছে হাইড্রোজেন বোমা তৈরির সক্ষমতা। হাইড্রোজেন বোমা তৈরির জন্যে প্রয়োজনীয় উপাদান ডিউটেরিয়াম, ট্রিমিয়াম এবং লিথিয়াম- এর যথেষ্ট মজুদ রয়েছে উত্তর কোরিয়ার।